Homogenisering

Homogenisering er prosessen å gjøre noe homogent, altså å blande noe grundig så alt stoffet er ensartet.  

 Melkeproduksjon 
I melkeproduksjon er homogenisering en viktig prosess. I melk som er ubehandlet så vil fettkulene i melken flyte opp til toppen og danne et fløtelag. I mange produkter ønsker man å unngå at dette skjer, og derfor benytter man seg av homogenisering.  

Under homogenisering blir melk utsatt for svært høyt trykk og presset gjennom trange dyser, noe som fører til at de store fettkulene splintres til mindre deler. Fettkulene vil da være finfordelt i melken, og man kan si at den er blitt homogen. Homogenisering hindrer ikke at fettkulene samler seg til et fløtelag, men den gjør at det tar mye lengre tid for at dette skal skje.   

En effekt av homogenisering er at melka blir hvitere. Partikler som fettkulene er med å spre lys, og når det er flere fettkuler i melken så betyr det større sprening av lys, noe som gir hvitere farge. 

Referanser

Kategori:Melk
Kategori:Kjemiske prosesser